HMS Centurion (1844)

HMS Centurion oli Britannian kuninkaallisen laivaston vuonna 1844 vesillelaskettu Vanguard-luokan 80-tykkinen toisen luokan linjalaiva.

Valmistus 

Alus tilattiin 18. maaliskuuta 1839 Pembroken telakalta, missä köli laskettiin heinäkuussa. Se laskettiin vesille 2. toukokuuta 1844 ja valmistui 10. kesäkuuta, jolloin se sijoitettiin reserviin. Valmistuskustannukset olivat 57 386 puntaa.

Palvelus 
Alukselle päätettiin asentaa Miller, Ravenhill and Companyn höyrykone, joka tuotti 1 255 ihp:tä mahdollistaen 8,5 solmun nopeuden. Muutostyö tilattiin 10. elokuuta 1854 Devonportin telakalta, missä työt aloitettiin 28. syyskuuta ja saatiin päätökseen 12. marraskuuta 1855. Muutostyöt maksoivat 22 425 puntaa, minkä lisäksi höyrykone maksoi 12 851 puntaa.

Alus otettiin palvelukseen 1. tammikuuta 1856 Välimeren laivastoon päällikkönään Woodford John Williams. Alus myytiin 19. maaliskuuta 1870 romutettavaksi William Lethbridgelle.

Lähteet

Viitteet 

Vanguard-luokan linjalaivat